Osteitis | Health24
Posted by: Beth | 2011/01/06
Kan u asseblief vir my verduidelik wat Osteitis presies is? Was vir `n flikkergram (my voet/hak pyn al vir 5mde) en daar is geen sagte weefsel abnormaliteit nie, net my hak wat gloei ! Moet nou hosp. toe gaan, vir `n MR, en dan `n biopsie. Daar word gepraat van binneaarse antibiotika vir 6 weke as die infeksie as weerstandig geklassifiseer word na die ondersoeke. Wil net noem dat ek in `n " straight jacket" uitgedra sal word as ek vir 6 weke in die hosp. moet bly!
Osteitis beteken inflammasie van die been. As daar infeksie in die murg van die been is noem mens dit osteomeilitis en moet mens lank binneaarse antibiotika kry omdat die beenmurg se sirkulasie nie goed is nie en mens sukkel om genoeg antibiotika daar te kry om die infeksie gesond te maak. Dit is ook gevaarlik want dit sprei na die omliggende been en weefsel en kan ook in die bloed beland en dan infeksie in die hart en ander organe veroorsaak. Hakpyn is gewoonlik eerder agv inflammasie as van infeksie. Behandeling is baie keer fisioterapie, anti-inflammatoriese middels, kortisoon inspuitings in die hak en as niks anders help nie - gips vir 6 weke om die voet te rus....Laat weet my wat se die MR en biopsie?